**MEGHÍVÓ**

**Nobel-díjasok és tehetséges diákok 4. Konferenciája Szegeden**

A Szegedi *Orvosbiológiai Kutatások Jövőjéért Alapítvány* és a *Szegedi Biológiai Kutatóközpont* tisztelettel meghívja a sajtó képviselőit a **Nobel-díjas kutatók látogatása alkalmából szervezett sajtónyilvános programsorozat**ra.

**A rendezvény hivatalos sajtótájékoztatójának helyszíne és időpontja:**

**2015. június 12. (Péntek) – 12.00 óra**

**HOTEL NOVOTEL SZEGED\*\*\*\***

(6721 Szeged, Maros utca 1.)

A kétnapos tudományos konferencia három fő programot biztosít az érdeklődők számára: tudományos előadásokat Szent-Györgyi Mentorok és diákok közreműködésével, orvosbiológiai laboratóriumi kísérleteket, valamint az eseményt záró gálaestet.

Az eseményen köszöntőt mond a Nobel-díjas biokémikus, *Erwin Neher*, valamint *Eva-Maria Neher*, a göttingeni X-lab alapítója és igazgatója.   
A konferencián számos előadást hallhatunk más-más érdekes témában, emellett pedig a középiskolások számára különböző csoportokban lehetőség nyílik egy laboratóriumi gyakorlatra is.

A sajtónyilvános eseményeket részletező programot, valamint a háttérinformációkat mellékelten csatoltuk, az eseményt beharangozó sajtóközleménnyel együtt.

Részvételükre feltétlenül számítunk!